Lav et referat af nedenstående tekst:

Tekst:
4. maj 1945. Klokken har passeret 20.30 og den danske udsendelse på BBC lyder over radioen. Klokken 20.36 fik journalist Johannes G. Sørensen en seddel i hånden. Han læste op: "I dette øjeblik meddeles det, at Montgomery har oplyst, at de tyske tropper i Holland, Nordvesttyskland og i Danmark har overgivet sig." Danmark var atter frit og overalt i landet blev mørklægningsgardiner revet ned og aflyst af lys i vinduerne. I aften er det præcis 70 år siden, ovenstående udspillede sig og Tysklands besættelse af Danmark sluttede. TV2 Nord markerer sammen med Aalborg Kommune og Aalborg Kongres og Kultur Center dagen og samler Aalborg og Nordjylland i Skovdalen til alsang. Under krigen samledes man i Aalborg og resten af landet til alsang hvor man sang fædrelandssange og viste besættelsesmagten at vi stod sammen om Danmark. Alsangen startede i Aalborg i 1940 og i dag genoptager vi traditionen på det samme sted, som det skete for 75 år siden. Hele Nordjylland er inviteret til at deltage i Skovdalen eller på TV2 Nord Salto, hvor vi sender direkte fra Skovdalen. Læs mere om arrangementet på Facebook.

Referat:
TV2 Nord afholder sammen med Aalborg Kommune og AKKC alsang i Skovdalen, som det skete under besættelsen.